12/01/19. Acompanyant el no. El Punt Avui. - Gironès per la independència\n12/01/19. Acompanyant el no. El Punt Avui.\nL’aprovació o no dels pressupostos de Pedro Sánchez correspon a ERC i el PDeCAT a Madrid, però Carles Puigdemont i Quim Torra es reserven el paper d’“acompanyar els grups parlamentaris que han expressat públicament que votaran no”, en paraules de l’exiliat. El 130è i el 131è presidents de la Generalitat es van reunir ahir a la Casa de la República, a Waterloo, per analitzar el nou curs polític, donar tot el suport als presos polítics, exigir-ne la llibertat i insistir en el no als comptes del govern espanyol, “com han reiterat els grups parlamentaris d’ERC i el PDeCAT”, va explicar Torra.\nEls dos mandataris coincideixen a posar en dubte les promeses pressupostàries espanyoles, per tradició d’incompliments, però encara que aquest no fos el cas en un gir de guió inesperat, continuen reclamant un gest de La Moncloa en relació amb els presos i una proposta política perquè els catalans exerceixin el dret a l’autodeterminació si Sánchez pretén aprovar els comptes. “Això no va de partides pressupostàries concretes, va de drets fonamentals que s’estan violant”, va ressituar Puigdemont. “Del que ens queixem no és que hi hagi anuncis, ens queixem que no es compleixen, i quan no es compleixen no tenim cap mecanisme per fer-los complir”, va lamentar igualment l’exalcalde de Girona, que va qualificar de cinisme que l’executiu socialista presenti el compliment de l’Estatut en matèria d’inversions com una gran concessió.\nPluges de milions, plans de rodalies, inversions... “No ens falten promeses, ens falta execució pressupostària”, va reblar Puigdemont, a qui li consta la negativa del PDeCAT, en el qual milita, a votar els pressupostos. El president exiliat va remarcar, això sí, que dependrà de la voluntat dels grups a Madrid com argumenten la presentació o no d’esmenes a la totalitat. El PDeCAT ja va aprovar una resolució el 20 de desembre en què es comprometia a “votar negativament el pressupost general de l’Estat a les cambres espanyoles on té representació el Partit Demòcrata mentre hi hagi presos i preses polítics i exiliats i exiliades”. Per la seva part, ERC ahir també reiterava el reclam de gestos a Sánchez si pretén el seu suport. Dimecres, Torra va avisar en un acte organitzat per Vilaweb que hi hauria una “crisi de govern” si els dos partits aprovaven els comptes en contra del criteri de l’executiu. Posteriorment, el portaveu republicà al Congrés, Joan Tardà, li va replicar que el govern “no és monocolor” i que serà ERC la que decideixi si presenta o no al Congrés una esmena a la totalitat. Ahir el president redirigia l’atenció mediàtica cap a les declaracions del vicepresident, Pere, Aragonès, “que assegurava que no hi hauria cap crisi perquè segur que ERC i el PDeCAT actuarien a l’uníson”.\nEn qualsevol cas, no és només la gestació del no independentista el que dificulta la viabilitat del projecte pressupostari que ahir aprovava el Consell de Ministres, encara que no tingui garantit el suport parlamentari per tirar-lo endavant; la imminència del judici contra el procés i el període preelectoral enfosqueixen les perspectives perquè prosperi.\nPrevisiblement, Puigdemont tornarà a abordar la qüestió pressupostària dilluns, quan té previst rebre la cúpula del PDeCAT a Waterloo, encara que sobre la taula també hi ha l’espinós encaix del partit amb la Crida que l’exiliat impulsa amb l’empresonat Jordi Sànchez, sense oblidar la proximitat amb les municipals i les europees i la configuració de llistes i l’estratègia a seguir a partir del judici. Després, els dies 20 i 21 serà el grup parlamentari de Junts per Catalunya el que es desplaçarà fins a Bèlgica per trobar-se amb Puigdemont.\nEn l’atapeïda agenda dels pròxims dies hi ha la convocatòria, el mateix 21 a la tarda, del president del Parlament, Roger Torrent, de la ponència conjunta per reformar el reglament de la cambra, amb què JxCat vol possibilitar la restitució de Carles Puigdemont a distància.


La recuperació es consolida malgrat els riscos geopolítics | CaixaBank Research\nLa recuperació es consolida malgrat els riscos geopolítics\n10 setembre 2014 | Informe mensual - Conjuntura\nL'economia mundial trampeja la incertesa geopolítica. Malgrat l'augment dels conflictes bèl·lics (Ucraïna, l'Iraq, Gaza), les dades macroeconòmiques conegudes durant l'estiu confirmen que l'economia mundial prossegueix el curs previst d'intensificació gradual del creixement. Així i tot, en el marc d'aquesta tendència general, coexisteixen situacions dispars, ja que, mentre que els EUA s'acceleren, el Japó ha patit una mica més del previst després de la pujada de l'IVA. Entre els emergents, la Xina aguanta el tipus, i els desequilibris inflacionistes remeten a la resta d'Àsia.\nL'economia accelera el pas en el 2T. Els EUA van créixer el 4,2% en termes intertrimestrals anualitzats (el 2,5% interanual) en el 2T, dada que contrasta amb la caiguda del 2,1% intertrimestral anualitzat del 1T. Es tracta d'una xifra superior a l'esperada, deguda, fonamentalment, a la millora del consum i de la inversió i al repunt de les existències. Així mateix, s'ha revisat la sèrie històrica del PIB. Arran d'aquesta revisió, la xifra de creixement del 2012 queda en un nivell inferior (el 2,3%, enfront del 2,8% previ), però augmenta la del 2013 (el 2,2%, enfront de l'1,9% publicat anteriorment). Considerades en conjunt, les dades de la comptabilitat nacional nord-americana mostren un patró de creixement en què la demanda interna guanya solidesa.\nEn el 3T, l'expansió manté el dinamisme, com ho palesa la bona trajectòria dels indicadors ISM d'activitat empresarial, tant de serveis com de manufactures, que van pujar al juliol. Aquesta tònica de creixement avala l'expectativa que el bon to de la inversió es mantindrà, com també sembla sostenible un ritme dinàmic del consum, atès el notable repunt del juliol i, en especial, de l'agost de la confiança del consumidor. Després de la pujada dels últims mesos, aquest indicador s'ha situat en valors que no assolia des d'abans de la crisi (en concret, és el seu màxim des del novembre del 2007). Una última dada que certifica l'inici dinàmic del 3T és la producció industrial, que, després de créixer el 4,1% interanual en el 2T, es va accelerar fins al 5,0% al juliol.\nEl mercat immobiliari es pren un respir. Després d'un mes de maig relativament positiu pel que fa a les dades del mercat immobiliari, els mesos de juny i de juliol van oferir xifres una mica més febles. Després de caure el 7% al juny, les vendes d'habitatges nous van tornar a recular al juliol (–2,4%). El to de les vendes d'habitatges de segona mà va ser lleugerament millor, ja que, al juny i al juliol, va mantenir un ritme de creixement moderat, però positiu (el 2,4%). L'evolució dels preus immobiliaris tampoc no acaba d'esvair les incògnites presents al sector. Al juny, l'índex Case-Shiller que engloba els preus immobiliaris de 20 àrees metropolitanes va augmentar el 8,1% interanual, una desacceleració d'1,2 p. p. en relació amb el maig. Atès, per tant, que la situació presenta un cert alentiment, cal entendre que la recuperació immobiliària s'està truncant? El diagnòstic de conjunt que deriva de les dades anteriors és que la recuperació es manté, però a un ritme menys dinàmic del que s'esperava. Així i tot, i com ho augura el fort repunt dels habitatges iniciats registrat en el 2T i al juliol, la tendència de fons continua sent expansiva.\nInflació estable. Un element favorable de l'actual moment econòmic és l'evolució dels preus, que, si tenim en compte la intensitat de la recuperació, és continguda. Després del repunt de l'IPC del 1T, des de l'abril, la inflació es mou en taxes d'avanç interanual de l'ordre del 2%, tant en el seu índex general com un cop descomptats els components més volàtils d'energia i aliments. En concret, al juliol, l'IPC es va situar, en termes interanuals, en el 2,0%, i l'IPC subjacent (sense energia ni aliments), en l'1,9%. En aquest context, el creixement dels preus es manté dins el llindar fixat per la Reserva Federal. Específicament, el deflactor de la despesa del consum personal (PCE, per les seves sigles en anglès) es va situar, al juliol, en l'1,6% interanual, per sota del límit del 2,0% de la Fed. Les nostres previsions apunten al fet que el ritme del creixement dels preus, del 2%, es mantindrà sense acceleracions substancials en els pròxims trimestres.\nEl mercat laboral mostra un vigor notable. Les dades d'ocupació continuen corroborant que el mercat laboral manté la tònica de recuperació. Al juliol, es van crear 209.000 llocs de treball i es va superar, per sisè mes consecutiu, el nivell dels 200.000. És una tendència indicativa d'un mercat laboral fort. Per la seva banda, la taxa d'atur va pujar lleugerament fins al 6,2%, i la taxa d'activitat va millorar fins al 62,9%. Malgrat el major vigor de l'ocupació, el creixement dels salaris continua sent moderat. Considerades en conjunt, les dades laborals suggereixen que coexisteixen dues situacions igualment certes: la dinàmica recent és de clara expansió de l'ocupació, però la recuperació dista de ser completa (com ho ratifica una taxa d'activitat encara reduïda). Atès que l'evolució laboral és un indicador fonamental per establir la tònica futura del procés de normalització monetària, la lectura que la Fed faci d'aquests desenvolupaments, en certa manera contraposats, serà fonamental en els pròxims mesos.\nL'IVA llasta el creixement en el 2T. L'augment de l'IVA a l'abril, que va situar el tipus impositiu en el 8%, enfront del 5% anterior, va provocar el major descens del PIB des del terratrèmol del 2011. En concret, el PIB del Japó va caure l'1,7% intertrimestral en el 2T (variació interanual del 0%). Tot i que es preveia que la pujada tributària podia provocar una reculada econòmica, el seu impacte negatiu sobre el consum privat i la inversió va ser superior a l'esperat. Quan es contempla l'evolució de l'activitat en el conjunt del primer semestre, es constata que el PIB recula lleugerament en aquesta primera meitat de l'exercici (recordem que, en el 1T, es va produir un fort repunt del PIB, a causa de l'efecte d'anticipació en la despesa dels agents econòmics davant la pujada fiscal anunciada). Per valorar el resultat d'aquest impacte negatiu sobre l'avanç tendencial de l'economia nipona, caldrà esperar el 3T. Així mateix, aquesta dada serà important, perquè emmarcarà la decisió de dur a terme, o no, una nova pujada de l'IVA a l'octubre del 2015, una mesura preanunciada, però encara no adoptada formalment.\nLa inflació comença a digerir l'efecte de l'IVA. L'IPC del juliol va pujar el 3,4% interanual, per sota del 3,6% del juny, i l'IPC subjacent (que no inclou els aliments ni l'energia) es va mantenir pla en el 2,3%. Atesa la importància que té per al Japó consolidar la progressiva sortida de la deflació, cal preguntar-se quina hauria estat l'evolució dels preus sense l'efecte distorsionador de l'augment de l'IVA. Segons certes estimacions, l'IPC del juliol s'hauria situat en taxes d'avanç interanual de l'ordre de l'1,4%, semblants a les existents abans de l'abril. Això indica que la sortida de la deflació iniciada cap a la meitat del 2013 continua el seu curs. Es tracta d'un factor de suport a la recuperació important, que s'afegeix a altres factors, com l'expansió dels beneficis empresarials o unes xifres de comerç exterior positives a l'estiu (tot i que, si tenim en compte la seva evolució negativa en els mesos anteriors, aquest pot ser un element més circumstancial).\nLa Xina accelera el pas en el 2T i frena una mica després. Quan es temia una aturada en el 2T, l'economia xinesa va sorprendre en créixer el 7,5%, per damunt del 7,4% del 1T i de les previsions de consens. Aquest bon comportament ha basculat, fonamentalment, entre la inversió, la principal beneficiària de la política expansiva del Govern, i el sector exterior. En canvi, la contribució del consum privat ha estat menor que en el 1T, resultat que ens recorda que el procés de reequilibri a favor d'un increment de la despesa de les llars serà lent. En contrast, els primers indicadors del 3T tendeixen a mostrar-se més continguts, amb la important excepció de les exportacions, que van repuntar al juliol.\nCreixement dispar a la resta d'emergents. Les dades de creixement del 2T reiteren que el ritme d'activitat difereix en funció del país. Entre els principals emergents, discrepen en especial les situacions de l'Índia i del Brasil. En el 2T, mentre que el gegant asiàtic va sorprendre amb un creixement del 5,7% interanual (el 4,6% en el 1T), el Brasil, en caure el 0,6% intertrimestral (–0,9% interanual), ha lliscat cap a la seva primera recessió tècnica (caiguda del PIB per dos trimestres consecutius) des de la Gran Recessió del 2008-2009.\nLa correcció dels desequilibris continua sent un focus d'atenció. El Brasil exemplifica les dificultats que alguns emergents tenen per afrontar, simultàniament, el sosteniment de l'activitat i la correcció dels desequilibris macroeconòmics (inflació o dèficit corrent, principalment). Aquesta és la situació de Turquia, on l'activitat s'alenteix (sense la gravetat del Brasil), la inflació es va situar en el 9,3% interanual al juliol i el dèficit corrent va assolir el 7,5% en el 1T. Un altre país amb dificultats similars és Rússia, que pateix una escalada de preus (inflació del 7,4% al juliol) i el deteriorament de les perspectives d'activitat (agreujades pel conflicte d'Ucraïna). En sentit oposat, els emergents asiàtics tenen èxit en la seva lluita contra la inflació, com ho testifica la desacceleració de l'IPC del juliol a l'Índia i a Indonèsia.\nEl Banc Mundial preveu una expansió modesta de l’economia mundial\nPols econòmic setmanalEconomia internacional 13 gen. 2020\nPerspectives econòmiques per al 2020\nVídeosEconomia internacional 8 gen. 2020\nOriol Carreras, Javier García Arenas, Adrià Morron Salmeron


dijous, 29 de desembre de 2016 15:45\nPlanas, un dels tres màxims golejadors del Torneig La Liga Promises amb 4 gols Foto: laLiga\nRecordem que el Xavi va jugar als equips de base del nostre club. Primer de Benjamí (D i A) i després ja d'Aleví (C), fins que ja quan era aleví de segon any va ser fitxat per la Damm, per posteriorment acabar al Barça.\nAquest dijous, després d'un gran torneig, el conjunt blaugrana va jugar i guanyar la final del Torneig LaLiga Promises 2016 a Tenerife contra l'Atlètic de Madrid, per 6 a 1. I ho va fer amb actuació destacada i amb dos grans gols de Planas. Amb aquests dos gols, en va sumar quatre i va acabar com un dels tres màxims golejadors del torneig. Enhorabona!\nMillors moments de la Final (Barça-Atlético de Madrid, 6-1)\nA les semifinals havien guanyat al Reial Madrid (2-0) amb un primer gol espectacular iniciat pel mateix Planas:\nDestacat abans al Diari Sport\nEl dia abans de la final, ja ens vam fer ressò que al Diari Sport destacaven al mataroní Xavi Planas com el millor davanter infantil de tot l'Estat.


La 'febre' Queen arriba a Sant Julià\nEl Laboratori de les Arts treballarà aquest curs en el musical ‘We will rock you’\n2 min. Sant Julià de Lòria 03/12/2018 14:06\n651x366 Irina Robles (L'Animal Escola de Teatre); Mònica Vega (Líquid Dansa); el conseller de Cultura de Sant Julià de Lòria, Josep Roig, i Oriol Vilella (Espai de música moderna), durant la roda de premsa per presentar l'espectacle. / M. F. (ANA) Irina Robles (L'Animal Escola de Teatre); Mònica Vega (Líquid Dansa); el conseller de Cultura de Sant Julià de Lòria, Josep Roig, i Oriol Vilella (Espai de música moderna), durant la roda de premsa per presentar l'espectacle. / M. F. (ANA)\nEl Laboratori de les Arts de Sant Julià de Lòria oferirà aquest any el musical ‘We will rock you’, una proposta que arriba després de la posada en escena de ‘Jesucrist Superstar’ i ‘Grease’. Les inscripcions per poder participar en aquest musical ja estan obertes a persones majors de 14 anys i la formació per a l’espectacle arrencarà el 12 de gener. L'estrena serà els dies 6 i el 7 d’abril.\nTal com ha explicat Irina Robles, de L’Animal, han pogut constatar que al jovent li agrada Queen i van pensar que era una “bona idea” fer aquest musical, que se situa en una era futurista en què la creació artística està prohibida. Ara s’està fent l’adaptació del guió ja que el que es pretén és que sigui una proposta en què tots els participants tinguin protagonisme. Pel que fa a la música, Oriol Vilella, d’Espai de música moderna, ha destacat que s’oferiran unes vuit o deu cançons, entre les quals s’escolliran les més populars. Dalt l’escenari estaran els alumnes d’aquesta escola, i per a ells serà “tot un repte” fer aquest musical, ja que Queen "no és una banda fàcil". Quant a la dansa, Mònica Vega, de Líquid Dansa, ha remarcat que òbviament hi haurà rock'n'roll. La voluntat, han dit els professors, és “cuidar l’aprenentatge i que es vegi reflectit dalt l’escenari”.


Best Western Hôtel De La Cité Guerande França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nBest Western Hôtel De La Cité2, Place Dolgellau, Guerande, Guerande, França - Veure al mapaNotable8,0Basada en625comentarisBest Western Hôtel De La CitéVeure més fotos"Most things. The room was large and spread over two floors"IanUnited KingdomVestíbulVeure més fotosVeure totes les 41 fotosMolt bona ubicació 7,5Veure al mapa7,5UbicacióParticularitats que li encantaranProp de transports públicsaire condicionat\nSobre l'allotjamentDescripcióAquest hotel contemporani, situat a la ciutat medieval de Guérande, disposa d'una piscina exterior climatitzada i un gimnàs. Ofereix internet Wi-Fi gratuïta i es troba a 6 km de la platja de Baule.\nLes habitacions tenen aire condicionat, TV per satèl·lit i instal·lacions per preparar te i cafè. Algunes ofereixen vista sobre la piscina. Totes les habitacions són elegants i disposen de bany privat amb assecador.\nL'Hôtel De La Cité serveix un esmorzar americà cada matí. També podeu gaudir d'una copa al bar, a la terrassa o al jardí.\nL'Hôtel De La Cité ofereix una recepció oberta les 24 hores, una consola Wii i lloguer de bicicletes. Els clients podran gaudir de tarifes especials en un spa situat a 2 minuts de l'hotel.\nL'establiment disposa d'aparcament privat gratuït i es troba a 4 km del Guérande Golf Club.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatcalefacciótelèfonarticles de tocadorempolles d'aigua de cortesiatelevisió de pantalla planaassecador de cabellescriptoriTV satèl•lit/cableCaixa forta a l'habitacióplat de dutxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Funda de pell amb MagSafe per l'iPhone 12 mini | Microgestió\nFunda de pell amb MagSafe per l'iPhone 12 mini Rojo\nLa funda de pell amb MagSafe dissenyada per Apple protegeix i complementa la teva iPhone 12 mini amb un estil impecable.\nAquesta funda està fabricada en pell flexible de primera qualitat per protegir el teu iPhone. La pell és un material natural i, com en un cinturó de bona qualitat, poden aparèixer plecs o marques amb el temps. L'ús amb els accessoris MagSafe pot deixar una lleugera empremta (tal com es mostra en l'última imatge de la galeria). Si prefereixes evitar-ho, et recomanem que triïs una funda transparent o de silicona per l'iPhone 12 mini.


Portada - depastademoniato\nDepastademoniato és una consultora de branding i un estudi de disseny multidisciplinari especialitzat en identitat visual integral i dirigit a gent feta d’una pasta molt especial.\nEmprenedors i empresaris inconformistes, tenaços i optimistes com tu.\nLa nostra essència és el disseny conceptual, creatiu i funcional per a crear marques vitals que emocionin al públic i resisteixin el pas del temps. Creiem en el poder de la comunicació visual, en l’enfocament artesanal i en unir disciplines per aconseguir solucions innovadores, excepcionals i a mesura de les necessitats de cada client.\nEn els últims anys ens ha entrat el cuquet de desenvolupar productes molt diversos que aviat podràs veure a la nostra pàgina web.


Conciliació familiar i APS: Disminuir horaris de tarda…? | FoCAP\n12 dijous jul. 2018\naccessibilitat, CAPs, conciliació, equips d'atenció primària, horaris, longitudinalitat, professionals\nEn els darrers dies ha circulat la notícia de que el Departament de Salut volia implantar una prova pilot de reducció d’horaris d’obertura habitual de centres d’atenció primària: Tots els professionals treballarien fins les 17 hores i restaria el període de 17 a 20 hores sols per atendre urgències. Aquest canvi sembla promogut pel Sindicat de Metges amb la intenció de millorar la conciliació familiar dels professionals i la salubritat dels seus horaris.\nAparentment, però, és un anunci precipitat i poc meditat: un canvi d’aquesta importància requereix d’altres mesures acompanyants i, sobretot, de debat professional i social. No comptar amb els ciutadans per abordar aquest tema és agosarat i imprudent, com ja han manifestat des de Marea Blanca.\nProcurar uns horaris més racionals pels professionals dels equips d’atenció primària és lloable i un bon fi. El dubte sorgeix respecte a si aquesta és la millor manera de fer-ho. En una primera anàlisi, la mesura tindria dues greus limitacions o problemes:\nSeria impossible aplicar-la immediatament a la gran majoria de centres de salut per manca d’espais suficients per a tots els professionals. La política d’un espai per a dos professionals (en diferents torns) no ho permetria: molts professionals es quedarien sense espai de consulta on visitar, raó per la qual això implicaria a la pràctica no sols la desaparició d’un tram horari d’atenció sinó la disminució global del nombre d’hores d’atenció als ciutadans.\nPèrdua d’accessibilitat per la població (o per una bona part): en desaparèixer els horaris de tarda, una part de la població tindria dificultats per a ser atesa pel seu metge i infermera de família; aquest fet implicaria una greu pèrdua d’accessibilitat i d’atenció longitudinal, especialment pels més desafavorits (aquells qui tenen més precarietat laboral).\nCal abordar la racionalització d’horaris de forma global, en el conjunt de la societat, per a tots els col·lectius de treballadores i treballadors. Cal fer-ho, entre altres, amb reformes legislatives. Aquest abordatge ha de permetre millorar els horaris dels professionals sanitaris sense inequitats socials; les reformes han de facilitar l’accessibilitat a l’APS de tots els ciutadans sense limitacions de tipus laboral.\nA més, aquest no és ara mateix el principal problema d’una atenció primària empobrida per manca de cura de polítics i gestors. I sembla més urgent (i més fàcil) resoldre la difícil situació de conciliació familiar en què es troben moltes metgesses de família de les darreres promocions: els pertoquen més hores d’horari de tarda (algunes encara fan horari exclusivament o predominantment de tardes) i carreguen amb la major part d’hores d’atenció continuada. Resoldre, amb equitat, aquest problema sí que seria una bona mesura de conciliació familiar. Això requereix lideratge (del que fa temps estem mancats) i generositat professional.\nSense necessitat de renunciar a l’oferta d’horari de tarda, hi ha moltes altres mesures que poden facilitar uns horaris més racionals i amb millores per a la conciliació familiar. Entre elles, podríem citar:\nDisposar tots els professionals d’horaris lliscants (cada professional reparteix el seu horari de treball setmanal en períodes de matins i de tardes. Es podria aplicar immediatament.\nRepartir de forma molt més equitativa els torns d’atenció continuada (cobertura de l’atenció per a urgències fora de l’horari habitual dels centres, bàsicament nits, festius i caps de setmana). Es podria aplicar immediatament.\nFlexibilitzar progressivament l’horari dels professionals, permetent adaptacions personals dins d’un marc preestablert. El marc podria ser del tipus: mitjana de 35 hores setmanals, repartides en almenys 5 dies de la setmana i havent d’oferir cada setmana 1-2 torns de tarda. Aquesta flexibilitat permetria adaptar horaris a necessitats personals del professional i també a necessitats epidemiològiques estacionals o a altres circumstàncies.\nPer a facilitar algunes d’aquestes mesures caldrà disposar progressivament d’espais de consulta suficients: un espai de consulta per a cada professional. Seria la condició necessària per a permetre la flexibilitat d’horaris que entenem podria ser un bon camí per a disposar d’horaris més racionals i conciliadors amb la vida familiar, sense malmetre l’accessibilitat i la longitudinalitat.\nTambé s’ha apuntat que la mesura (limitar els horaris habituals fins les 17 hores) podria mitigar la manca de professionals que pateix l’APS i que es preveu empitjorarà en els propers anys. A l’actual entorn, sense una consulta per a cada metgessa i infermera als nostres CAPs (especialment a les ciutats), aplicar aquesta reducció d’horaris representaria a la pràctica disminuir el nombre de professionals (i de les seves hores d’atenció). En una APS molt malmesa això podria representar un greu empitjorament. La manca de professionals té altres solucions més imaginatives i realistes, com per exemple:\nPermetre, i incentivar, dedicacions més àmplies de les metgesses i infermeres\nPermetre i incentivar allargar al vida professional més enllà dels 65 anys.\nRedistribuir les tasques entre els diferents membres dels equips d’atenció primària promovent que infermeres i administratives (incrementant la seva dotació en els EAPs) assumeixin tasques que actualment semblen exclusives de les metgesses.\nAugmentar de manera significativa el nombre de places de formació via MIR de metgesses i infermeres de família.\nDissenyar i aplicar mesures que promoguin que els professionals (infermeres i metgesses) que s’han format per exercir a l’APS s’hi mantinguin i no vagin a treballar a altres dispositius assistencials (urgències, equips de suport a l’APS, etc.).\nCal treballar per uns horaris que facilitin la conciliació laboral, però no sols dels professionals sanitaris sinó del conjunt de la població. Cal fer-ho amb prudència, realisme i consens.\n5 thoughts on “Conciliació familiar i APS: Disminuir horaris de tarda…?”\nNo a l'abús sanitari said:\n25 Juliol 2018 a les 9:42\nHi ha CAPs que els divendres tarda només atenen urgències (no hi ha consultes programades de MG ni INF). Roten divendres perquè puguin tenir algún divendres lliure a la tarda (horari divendres rotatiu).\nA part és evident que entre el 85 y 90% de les visites que l’usuari considera que és urgència realment no ho és. La qual cosa colapsa el servei. En aquest sentit el més important és promocionar l’educació sanitaria, és una manera d’evitar l’abús, evitar despeses, antendre amb qualitat i evitar llistes d’espera.\nRetroenllaç: El 14 de setembre, DONEM VIDA A L’ ATENCIÓ PRIMÀRIA | FoCAP\nRetroenllaç: MANIFEST DE LES TREBALLADORES D’ATENCIÓ PRIMÀRIA – Rebel·lió Atenció Primària\nRetroenllaç: Dilluns que ve, farem lliurament a la Conselleria del Manifest de les treballadores d’atenció primària. Pots signar seguint l’enllaç que hi ha al final. – Rebel·lió Atenció Primària


La informació del virus al web del PAÍS continuarà oberta durant la crisi | Espanya | EL PAÍS Catalunya\nMadrid 30 MAR 2020 - 00:37\tCEST\nLa redacció de El País de Madrid, buida. luis sevillano\nEn les últimes setmanes el món ha patit un sotrac de dimensions desconegudes. Pràcticament no queda res, persones i indústries, que estigui sortint indemne de l'onada expansiva del coronavirus, una pandèmia els efectes de la qual encara desconeixem. I a EL PAÍS, sens dubte, estem sentint les conseqüències del temporal i adaptant-nos, com tants, a les noves circumstàncies. L'1 de març explicàvem al diari el nostre immediat pla estratègic, que passava per llançar un model de subscripció digital que permetia la lectura gratuïta fins al desè article al mes i, des d'aquell moment, es tornava necessari subscriure-s’hi per llegir sense límits. Es tracta d'un canvi fonamental per garantir la supervivència del diari durant els propers anys, seguint la línia reeixida dels grans mitjans globals. Un model construït sobre i amb els lectors, menys dependent dels vaivens de la publicitat. Tanmateix, les circumstàncies han canviat.\nA EL PAÍS creiem que per sobre de qualsevol pla s'imposa avui el sentit de servei per al qual va néixer el diari fa gairebé 44 anys. Davant de la gravetat de la crisi, la companyia ha pres la decisió de retardar fins a l'1 de maig la implantació del nou model, en espera que el Govern aixequi l'estat d'alarma. A més, la informació sobre el coronavirus continuarà sent gratuïta per als lectors, siguin o no subscriptors, mentre duri el risc sanitari.\nEs tracta d'una decisió difícil. Durant aquestes setmanes s'ha desplomat el negoci publicitari gràcies al qual, en bona mesura, aquest diari pot mantenir una plantilla amb la mida i especialització necessàries per oferir una cobertura global i de qualitat sobre fets com la crisi del coronavirus. Vivim en una paradoxa: EL PAÍS mai no va tenir tants lectors —tancarem el mes superant àmpliament el rècord històric d'audiència a Internet—, però mai no va patir tant la seva venda en paper i els ingressos publicitaris. En un període de confinament, i malgrat l'esforç dels quiosquers per mantenir-se oberts i dels fidels lectors que continuen acudint al seu punt de compra, conservar el mateix nivell de venda que abans de la crisi no és realista. Per si fos poc, molts anunciants s'han retirat, també a Internet, en espera que la tempesta s'escampi. És per això que afirmem que no és una decisió senzilla, perquè malgrat el sacrifici econòmic que comporta, EL PAÍS no posarà cap barrera al lector temporalment. Els recursos s'han redirigit a la cobertura del coronavirus i més de la meitat dels continguts que els periodistes publiquen cada dia, en diferents formats, tenen a veure amb la malaltia. La bona notícia és que la demanda d'informació fiable ha crescut com mai. I subscriure-s’hi, malgrat no ser necessari, continua sent una bona opció per sustentar el treball periodístic.


vilapou: Demà és la reflexió\na 07:57 Tipus d'escala: general\nJo sempre voto: "Bages independent, Guardiola president!", em preguntin el que em preguntin...\n"És per això que un servidor acaba avui de parlar del tema (d'una manera molt personal) i deixa el dissabte perquè tothom reflexioni (sobre el que vulgui, evidentment)".\nespero que això sigui veritat...\na mi la jornda de reflexió... no m'afecta massa. Ja tinc decidit el vot. De tota manera agraeixo les escales, amb el seu permís m'hi asseuré una estoneta. :)\nAquí et deixo el link a una foto d'escales que faig fer en un carrer de Colliure, no sé si en tens alguna de similar a la teva co.lecció, espero que el link funcioni, tens el meu permís per agafar-la si t'agrada.\nJo tenia la dèria de fotografiar bancs de parcs buits, però aviat vaig deixar de fer col.lecció, potser algun dia la reprenc...


Anàlisi dels espais de treball de l'ESS: cap a uns espais col·laboratius - Grupecos\ncooperatives / coworking / Espais de treball / grup ecos / intercooperació / Raons\nAnàlisi dels espais de treball de l’ESS: cap a uns espais col·laboratius\nDes de la cuina fins als lavabos, els espais comuns del Grup Ecos s’han omplert, des de fa algunes setmanes, amb un seguit de divertits cartells per convidar les persones que hi treballen a participar en un projecte molt particular.\nEs tracta de l’anàlisi d’espais de treball cooperatius que ha engegat la cooperativa Raons amb diversos objectius: millorar les condicions de treball de les persones treballadores, assegurar la igualtat de gèneres, garantir l’eficiència de l’ús dels espais i impulsar les dinàmiques de treball col·laboratiu i d’intercooperació.\nDesprés de la presentació del projecte, fa dues setmanes, el dilluns 17 de febrer va tenir lloc la segona sessió, el taller ‘Joc de Feina’ en què van participar persones de diverses cooperatives membres del grup, com Etcèteres, Calidoscoop, Labcoop, Celobert, Sostre Cívic i Crític, entre d’altres. Persones, espais i tasques van ser els eixos al voltant dels quals es va desenvolupar l’activitat a través d’un joc de cartes per explorar col·lectivament les dinàmiques actuals dels espais.\nLa Transformació Col·lectiva d’Espais de Treball (TCET) és un dels serveis de Raons, dissenyat per donar a les organitzacions una mirada integral d’allò que necessiten canviar en l’àmbit organitzacional i espaial i oferir les eines per poder fer-ho acompanyades de persones expertes en cadascuna de les fases del procés.\nDurant nou mesos i en col·laboració amb les persones implicades, Raons analitzarà no només l’ús dels espais de treball del Grup ECOs, sinó també la relació de les persones que hi treballen. El pas següent consistirà a plantejar una estratègia de canvi que ajudi a optimitzar els espais de treball, enfortir el sentiment d’equip i afavorir la innovació en les organitzacions i empreses de l’ESS i en concret del Grup Ecos. El projecte conclourà amb la redacció d’una guia de recomanacions i consells que recollirà les conclusions de l’estudi.\nRaons és un projecte d’innovació social urbana iniciat l’any 2009 que s’emmarca dins dels valors de l’economia social i solidària. Els seus serveis estan basats a pensar, construir i/o transformar col·lectivament els entorns en els quals vivim, treballem i gaudim, posant sempre les persones al centre.


Per què conservar les llengües VI: Perquè formen part dels paisatges culturals de la Terra | linguodiversitat\n← Per què conservar les llengües V: Perquè els processos de pèrdua de llengües van associats a processos traumàtics\nPer què conservar les llengües VII: Perquè “les llengües són poesia” →\nTorno de nou després de molt de temps i de moltes experiències noves. I és una d’aquestes experiències la que em porta escriure l’article d’avui: un viatge extraordinari en tren a través dels Balcans. Un interrail guanyat en un concurs de relats de viatge m’ha permès viure aquesta aventura tan plena de contrastos. Un viatge que, sinuós i eclèctic, m’ha dut a llocs tan diferents com la gran ciutat europea de Budapest, un poble rural de Romania, el bazar de Skopje, el llac Ohrid, el meu estimat Belgrad i molts altres racons del planeta. I, el que és més important, m’ha dut a conèixer tot tipus de gent i també a retrobar-me amb vells amics. Un vigilant de seguretat de Sèrbia, un xilè que parlava català a Skopje, venedors albanesos del bazar, entranyables pagesos romanesos, músics de carrer búlgars, una cambrera hongaresa o grecs que t’ajuden a creuar la frontera. Perquè d’això es tracta la vida: de sempre descobrir i sempre conèixer coses noves.\nI com podeu imaginar-vos ha estat un gran plaer poder descobrir la fesomia dels Balcans: no només les seves muntanyes i llacs, els grans monuments i les agradables ciutats, sinó també la seva gent, la seva música, el dia a dia, la fressa de les ciutats, els anhels, el batec dels països, les tertúlies de bar, els milions de paraules giravoltant a l’aire. I en aquesta gran olla on gent, llocs, sons, olors, vivències i sentiments es barregen donant lloc a un quadre viu que és diferent per a cada persona, les llengües hi tenen el seu lloc. Perquè formen part de les particularitats de cada punt del món. I també formen part de les meves vivències els meus esforços per aprendre serbi, el meu regateig en serbi a Macedònia, els riures de la gent del poble quan em sentia intentar parlar romanès, la meva conversa amb una cambrera hongaresa amb la qual no compartia cap llengua a banda de la llengua universal de l’enteniment humà. Podreu dir que això és perquè sóc un apassionat (fins a extrems que freguen el friquisme) de les llengües. Però molts viatgers que arriben a Sèrbia es diverteixen intentant desxifrar l’alfabet ciríl·lic i al·lucinen en sentir paraules sense vocals (trg, smrt, krv, prst…). I si et toca ajudar a la collita del blat de moro a Romania, maldaràs per esbrinar què volen dir les paraules que els pagesos no paren de repetir com cucuruz (blat de moro, és clar). I qui es vulgui moure per Budapest no podrà passar per alt les peculiaritats de l’hongarès en sentir els anuncis de les estacions del metro. Potser fins i tot pensarà que es tracta d’un idioma extraterrestre. I qui visiti Skopje es fixarà que hi conviuen tres llengües. Que a l’estació de tren tot són cartells en macedoni i que als carrers del mercat es succeeixen plaques en macedoni, en albanès i en turc. Les llengües també formen part de viatjar, les llengües també formen part del descobriment personal del món.\n“La cules de cucuruz în Urca”\nCom ja he dit en nombroses ocasions, la globalització aporta coses bones i coses dolentes (si em permeteu aquest infantil maniqueisme de bo/dolent, blanc/negre). Però el fet que ens aporti moltes coses positives no ens ha de fer perdre de vista què hem de vigilar: que no s’endugui el més important. Que es puguin conservar les particularitats culturals (i això, és clar, inclou també les lingüístiques) de cada racó de la Terra. Perquè per seguir descobrint cada dia i per poder sempre endinsar-nos en noves cultures ens cal conservar la diversitat, és obvi. I és això el que intento dir. Que viatjar i descobrir ens omple, i per no perdre’ns res, cal aturar la uniformització lingüística, tan simple com això.\n“Пут у непознато, put u nepoznato, cap a l’inconegut”\nPS: Avui no m’estenc gaire, entre altres coses perquè crec que aquest argument és dels més fàcilment comprensibles. Això sí, algun dia m’agradaria parlar-vos més a fons dels Balcans (se’n va doncs, a la llista interminable d’entrades pendents). Estem al mes 11 de 12 i vaig per l’argument 6 de 12. Ho sé. Què hi farem, sóc així. Però persisteix la meva ferma intenció de complir el propòsit! Queda dit.\nAquesta entrada s'ha publicat en Uncategorized i etiquetada amb albanès, Balcans, Diversitat, Dodecàleg, Globalització, hongarès, Macedònia, macedoni, romanès, Romania, Sèrbia, serbi, turc, viatjar. Afegiu a les adreces d'interès l'enllaç permanent.


Realització de proves i preparacions Archivos - Gastrodex - Servicio de Aparato Digestivo\nArchivos de categoría: Realització de proves i preparacions\nDiferències entre manometria i phmetria esofàgica\nPosted juny 20th, 2017 by http://gastrodex.com/ca/author/gastrodex/ & filed under Motilitat. Proves funcionals. Ecografia, Realització de proves i preparacions, Gastroenterología, Motilidad. Pruebas funcionales. Ecografía, Realización de pruebas y preparaciones.\nMitjançant la realització d’aquestes dues proves podem estudiar l’estat funcional de l’esòfag, mesurant la pressió del mateix i avaluar la presència de reflux gastroesofàgic, determinant la quantitat d’àcid que ascendeix des de l’estómac. Cadascuna d’elles té les seves pròpies indicacions i en aquest article veurem les diferències més destacables i en quins casos cal realitzar-les.\nCàpsula endoscòpica d’intestí prim: preguntes freqüents\nPosted abril 28th, 2017 by http://gastrodex.com/ca/author/gastrodex/ & filed under Realització de proves i preparacions, Gastroenterología.\nQuè és una càpsula endoscòpica d’intestí prim? La càpsula endoscòpica d’intestí prim és un dispositiu dissenyat per estudiar l’intestí prim, aquest tram del tracte gastrointestinal ón no s´hi pot arribar amb la gastroscòpia ni la colonoscòpia. La càpsula, en el seu recorregut des de la boca a l’anus captura fins a 6 imatges per segon… Leer más »\nCàpsula de colon: preguntes freqüents\nPosted maig 28th, 2016 by http://gastrodex.com/ca/author/gastrodex/ & filed under Gastroenterologia especialitat, Endoscòpia Digestiva, Realització de proves i preparacions, Gastroenterología, Endoscopia Digestiva, Realización de pruebas y preparaciones.\nQuè és una càpsula de còlon? És una petita càpsula que s’ingereix per la boca i realitza una pel·lícula de l’interior del còlon. La informació s’envia a un petit dispositiu semblant a un mòbil, que registra les imatges i permet visualitzar el còlon de manera completa.\nColonoscòpia: Preguntes freqüents\nPosted febrer 19th, 2016 by http://gastrodex.com/ca/author/gastrodex/ & filed under Realització de proves i preparacions.\nQuè és una colonoscòpia? La colonoscòpia és un exàmen que permet visualitzar l’interior del còlon a través d’un tub flexible dotat d’una font de llum i una càmera a la punta.


Petits gestos que ens fan grans com a persones - Diari de Girona\nPetits gestos que ens fan grans com a persones\njordi caupena 31.12.2020 | 00:33\nPetits gestos que ens fan grans com a persones Diari de Girona\nEm desperto de bon ?humor envoltat de llums de Nadal i d'aquest esperit de bonrotllisme que ens hauria d'envoltar a tots per aquestes dates. I fent el cafè matinal, acabant-lo abans de les 9.30 h, en un bar, no sigui que vingui la policia i tinguem un problema, llegeixo al Diari de Girona una d'aquestes informacions que t'entendreix el cor: una pastisseria de Tossa regala més de 300 menús de Nadal. El primer que penso, digues-me malpensat, és «mira un de llest que ja es vol fer la campanya de promoció», més enllà de la meva perversa imaginació. L'obrador en qüestió ja va ajudar regalant barres de pa a famílies necessitades en la primera onada de la covid, és senzillament una bona acció que humanitza les persones, serveixin aquestes línies per felicitar el propietari de l'obrador Patrick's Bakery, en Jordi Arnau, per la iniciativa. A més, a diferència d'altre tipus d'actes d'aquestes característiques és que els menús nadalencs que han servit anaven destinats a famílies vulnerables que com a tal estaven registrades i s'ha fet amb el suport logístic de l'Ajuntament. Aquests petits gestos des d'un poble són aquelles accions que encara em donen confiança en la bona fe de l'ésser humà. Aquests petits gestos fan que els seus protagonistes es facin més grans com a persones.\nAcabo el cafè a les 9.28 h, abans que caigui la multa al pobre restaurador, i dedico el matí a passejar, no fa massa sol i vaig vorejant una riera que al cap d'una bona estona aconsegueix calar la humitat als ossos, al migdia havia quedat amb una bona col·lega que treballa en una ONG que es dedica precisament a participar en accions d'ajuda a famílies amb vulnerabilitat que aquestes dates, i a més amb la pandèmia, són malauradament més carn de canó que mai. Em comenta que la situació és complexa i que des de l'administració es fa el que es pot. Li comento que em sobta, a vegades, quan veig alguna d'aquestes famílies amb telèfons de gamma alta i que recorren a Càritas o a altres entitats a buscar menjar tot i tenir a les seves mans tecnologia que supera els 900 euros. Ella amb mestratge li dona la volta. En algunes famílies, aquests telèfons, que els compren a crèdit, ajuden els seus fills i ells mateixos a no veure's tan diferents de la resta. Em va fer pensar molt. Bona entrada d'any i els millors desitjos des d'un raconet encantador de la Selva.


La berguedana Aramís Fuster, de telebruixa mediàtica a 'escort madura' - Regió7 :: El Diari de la Catalunya Central\nLa berguedana Aramís Fuster, de telebruixa mediàtica a 'escort madura'\nLa vident apareix en una pàgina web que ofereix serveis de prostitució a la zona de Barcelona\nredacció | berga 04.06.2016 | 00:00\nAramís Fuster ARXIU PARTICULAR\nLa popular telebruixa berguedana Aramís Fuster apareix en una web d'acompanyants (escorts) de luxe madures de Barcelona. La seva tarifa és de 300 euros l'hora.\nFa un any Regió 7 va avançar que Aramís Fuster havia estat desnonada d'un pis de lloguer al carrer d'Aurora Bertrana, al barri de la Font del Ros de Berga, per impagament. Un assumpte que va generar un gran ressò mediàtic tant a la premsa generalista com a la del cor.\nAra, la vident berguedana torna a ser notícia, ja que apareix en una pàgina web que ofereix serveis de prostitució a les comarques barcelonines. Fuster apareix catalogada a la web de la madame Anna Solano com a "escort madura".\nLa pàgina web inclou diverses imatges de la bruixa berguedana mostrant els seus encants, així com una graella en la que detalla els serveis que ofereix i les seves tarifes. Aquestes van des dels 300 euros per hora en sortides a domicili fins als 3.000 per un paquet de 10 hores. Entre les pràctiques que ofereix Aramís Fuster hi ha la d'actuar com a 'dominatrix' en sessions de sadomasoquisme, una pràctica per a la qual apareix vestida en una de les fotografies que acompanyen el text amb un conjunt d'aparença de cuiro negre.\nRegió7 ha intentat sense èxit posar-se en contacte amb Aramís Fuster per conèixer la seva versió dels fets.\nA final de la dècada dels 90 Aramís Fuster, la família de la qual viu a la capital berguedana, va convertir en massiva una invocació a la salut i la pau feta als peus del Pedraforca en un multitudinari ritual celebrat al camp de futbol de Saldes la nit de Sant Joan. L'acte es manté des de llavors, tot i que en un format més casolà i discret.


Responsabilitat Global: Safran Foer denuncia el "genocidi animal" de la indústria càrnia\nSafran Foer denuncia el "genocidi animal" de la indústria càrnia\nL'escriptor nord-americà Jonathan Safran Foer ha presentat aquest dimecres a Barcelona el seu nou llibre, 'Menjar animals' (Seix Barral), en què defensa el vegetarianisme.\nL'obra critica també la indústria càrnia i el seu impacte sobre la salut i el medi ambient, que està creant un "autèntic genocidi animal".\nPer l'escriptor, autor de la popular novel 'Tot s'encén' (Lumen), el més escandalós és que les explotacions ramaderes han convertit l'incompliment de la llei en un negoci -algunes, com Smithfield acumulen més de 7.000 multes anuals- i contaminen l'aigua i l'aire expressamet sense que els governs facin res per evitar-ho.\n"Hem de recordar que les indústries càrnies són la principal causa de l'efecte hivernacle a la Terra, per sobre de la pol·lució generada pels cotxes i els fums d'altres indústries", ha assegurat.\nA més, a part dels efectes negatius relacionats amb el canvi climàtic, ha advertit que aquest tipus d'empreses són responsables de problemes globals com la grip porcina, la disminució de la biodiversitat i el descens de l'efectivitat d'alguns antibiòtics.\nPer Safran Foer la responsabilitat no només recau en els governs, sinó també en els ciutadans, que poden reclamar que s'aturi la situació mitjançant gestos senzills, perquè cada ciutadà, en fer un acte de compra i triar un menú, ha de pensar què fa i per què fa certes eleccions.\nHa assenyalat que el més responsable seria que la gent no mengés carn però ha reconegut que això és realment difícil, de manera que advoca per "incorporar unes normes de decència bàsica en el sector que fins ara no s'han complert".\nNingú necessita ser un superheroi, sinó menjar d'una manera una mica diferent i, si es decideix menjar carn, comprar-la en un granger que tingui pràctiques ètiques o un mercat ecològic, però no adquirir-ne mai en un supermercat.\nArran d'aquest llibre -que ha tingut una gran acollida en països com Estats Units, Alemanya o França-, Safran Foer s'ha convertit en una espècie de guru per als vegetarians que, segons l'autor li demanen consell i li pregunten si és ètic que mengin carn el dia de l'aniversari de la seva àvia i gall d'indi el dia d'Acció de Gràcies.\n"En les grans ocasions es pot menjar carn, si a un li ve de gust. Quantes àpats importants i celebracions tenim al llarg de l'any? 100? 50? Això no és res en comparació amb el miler de menjars que fem al durant l'any. L'important és com mengem en el dia a dia ", ha assegurat.\nPer això, ha assegurat que en analitzar les tradicions familiars i les raons per les que mengem animals s'ha d'anar més enllà de la filosofia i tenir en compte les realitats que el consumidor es troba quan va a un restaurant i un supermercat, que és quan realment pot prendre decisions com a ciutadà.\nEtiquetes de comentaris: RSI, sector alimentació, sostenibilitat


SERVEIS: Brodatge | LOGIGRÀFIC\nEl brodat és un sistema de marcatge tèxtil de llarga duració i d’aspecte professional. El brodat de roba és l’alternativa ideal especialment per als uniformes i roba de treball. Es pot utilitzar en gairebé qualsevol tipus de peça i durarà més que l’element en què està cosit, donant als seus empleats, un aspecte molt professional.\nEl seu logotip haurà de ser “digitalitzat”, procés de convertir el seu disseny en les puntades de la màquina per brodar.\nSempre li enviarem una fotografia mostra perquè vostè pugui comprovar i aprovar abans de procedir amb l’ordre completa.\nEl cost del brodat de la roba està subjecte al nombre de punts de sutura en el seu logotip. Per tant, com més dens és el disseny, més li costarà.


Dinar-tertúlia a La Trobada: “Hi ha aliments que són míssils per l’intestí i ens provoquen malalties” - Created by Redacció malarrassa - In category: Dia a dia, Política / Societat, Salut - Tagged with: càncer, Jordina Casademunt, nutrició, Restaurant La Trobada - malarrassa - El periòdic independent i gratuït de Terrassa\nYou are here: Home / Dia a dia / Política / Societat / Salut / Dinar-tertúlia a La Trobada: “Hi ha aliments que són míssils per l’intestí i ens provoquen malalties”\nDinar-tertúlia a La Trobada: “Hi ha aliments que són míssils per l’intestí i ens provoquen malalties”\n29 març 2017 No Comment\n“La nutrició per prevenir el càncer”, aquest ha sigut el tema central del dinar-tertúlia amb la nutricionista Jordina Casademunt.\nMoment del dinar-tertúlia amb la nutricionista Jordina Casademunt a La Trobada. Foto: Marc Riera\nLa clau està a millorar l’intestí, “ja que és la muralla per defensar-nos del medi intern a l’extern, i si no tenim una bona muralla que ens protegeix de microorganismes externs, tindrem més facilitat de patir malalties.” Casademunt, que va participar en el dinar-tertúlia al restaurant La Trobada el passat dilluns, defineix com “l’abecé anticàncer amb la base de les verdures, el menjar de varietat, reprendre els orígens nostres, més naturals i menys processats”. La nutricionista defineix el sucre com un verí, sigui l’emmascarat o bé el de sobretaula. L’excés de farines i de lactis, el gluten o el blat, s’han de reduir.\nEls aliments a potenciar, són les verdures i les fruites de temporada i ecològiques. La pràctica d’esport diària, així com el consum de peix blau petit són alguns dels consells que Casademunt recomana per una bona alimentació per combatre malalties com el càncer. També ha donat importància a les coccions dels aliments, en el cas de les verdures, de 4 a 5 minuts, o bé, d’animal, a baixa temperatura i de llarga durada.\n“Hi ha vegades com problemes de gasos o bé de males digestions, problemes respiratoris provenen de l’intestí”, per treballar-ho és a través de la dieta, dieta d’exclusió dels principals aliments que provoquen problemes intestinals. “Segons quins aliments tiren míssils a l’intenti i s’han d’evitar i construir una bona muralla”.\nDesprés de la xerrada de la nutricionista, La trobada s’ha convertit en un consultori amb assistents molt experts en el tema, han preguntat i debatut sobre diversos temes dins de la nutrició.\nText i imatges de\nIn : Dia a dia, Política / Societat, Salut\nJornada ‘Tèxtils per a la medicina i la salut’. 30-N, sala d’actes de l’ESEIAAT\n“La Poesía del Cuidar” llibre solidari en benefici de l’atenció psicosocial de persones amb càncer\nDinar-tertúlia a La Trobada sobre nutrició i prevenció del càncer, dilluns 27\nDimecres a La Trobada, dinar tertúlia sobre els refugiats amb el periodista Carles Solà\nDescarrega't el Malarrassa de desembre 1a quinzena\n[Cinema Catalunya] Ático sin acensor\ndesembre 10 17:00 - 19:00\n[Conferències Centre Cultural] Ramon Comas i Angel Ruiz Franco: Seitai. Una nova comprensió de la naturalesa humana\ndesembre 10 19:00 - 21:00\n[Conferència] Dormir bé és viure millor\ndesembre 10 19:00 - 20:30\n[conferència] ‘Evolució del comportament de joves i adolescents’\ndesembre 11 18:00 - 19:30\nHora del conte a la Biblioteca Districte 6!\ndesembre 11 18:00 - 19:00\n[Club de lectura] Caliban i la bruixa de Silvia Federici a la Synusia\ndesembre 11 19:00 - 21:00\nPresentació del llibre La pell girada de Tessa Julià\ndesembre 11 19:00 - 20:00\nPresentació del llibre Oriol Junqueras. Fins que siguem lliures\ndesembre 11 19:00 - 20:30


Inici > Investigació > Grups de recerca (Laboratoris) > Biodiversitat i evolució de cnidaris > Línies de recerca\nLes línies d'investigació actuals es troben centrades en estudis de biodiversitat, ecologia i evolució d'hidrozous (classe Hydrozoa , Phylum Cnidaria).\nLes investigacions se centren fonamentalment en els hidrozous bentònics antàrtics, que constitueixen un dels grups zoològics més diversificats i característics de l'ecosistema antàrtic. Presenten, a més, una sèrie de peculiaritats crucials importants per comprendre'n l'origen i evolució, així com la relativa baixa diversitat a nivell genèric, l'elevat grau d'endemisme a nivell específic (aproximadament un 70%), centrat en uns pocs gèneres, i una diversitat específica concentrada igualment en uns pocs grups.\nEl treball portat a terme fins ara ha permès incrementar notablement el coneixement sobre la biodiversitat del grup a l'Antàrtida i ha aportat, així mateix, important informació sobre la biologia, ecologia i biogeografia de les espècies trobades. Arran d'aquests estudis, i només considerant la biodiversitat del grup, s'ha contribuït a incrementar en quasi un 37%, mitjançant la descripció de més de 50 espècies noves per a la ciència, l'inventari d'espècies conegudes.\nEls resultats que s'obtenen s'empren en la realització d'estudis filogenètics que permeten incrementar el coneixement sobre l'origen i evolució d'aquest interessant grup zoològic. Amb aquest objectiu, s'ha començat recentment una línia d'investigació que utilitza l'aproximació molecular, mitjançant estudis de DNA, en col·laboració amb la Dra. Amparo Latorre, de la unitat de Genètica Evolutiva del mateix ICBiBE.\nA banda de les investigacions sobre hidrozous antàrtics, es realitzen també estudis sobre el grup esmentat en altres àrees geogràfiques, com per exemple a la Mediterrània. A més, es realitzen revisions de les espècies de diversos gèneres, amb l'objectiu de millorar el coneixement científic d'aquesta classe de cnidaris.